**Pakuotės lapelis: informacija vartotojui**

**KLOTRIMAZOLAS Polpharma 10 mg/ml odos tirpalas**

Klotrimazolas

**Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.**

* Neišmeskite šio lapelio, nes vėl gali prireikti jį perskaityti.
* Jeigu kiltų daugiau klausimų, kreipkitės į gydytoją arba vaistininką.
* Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

**Apie ką rašoma šiame lapelyje?**

1. Kas yra KLOTRIMAZOLAS Polpharma ir kam jis vartojamas

2. Kas žinotina prieš vartojant KLOTRIMAZOLAS Polpharma

3. Kaip vartoti KLOTRIMAZOLAS Polpharma

4. Galimas šalutinis poveikis

5. Kaip laikyti KLOTRIMAZOLAS Polpharma

6. Pakuotės turinys ir kita informacija

**1. Kas yra KLOTRIMAZOLAS Polpharma ir kam jis vartojamas**

Klotrimazolas priklauso vadinamųjų imidazolo darinių, vartojamų grybelinei odos infekcijai gydyti, grupei.

Klotrimazolas vartojamas ant odos grybelinėms odos infekcijoms (pvz., trichofitijai, kojų tarpupirščių, odos raukšlių grybelinei infekcijai) gydyti.

**2. Kas žinotina prieš vartojant KLOTRIMAZOLAS Polpharma**

**KLOTRIMAZOLAS Polpharma vartoti neg**alima:

* jeigu yra alergija klotrimazolui arba bet kuriai pagalbinei šio vaisto medžiagai (jos išvardytos 6 skyriuje);
* po okliuziniu (sandarinamuoju) tvarsčiu;
* akių srityje.

**Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti KLOTRIMAZOLAS Polpharma.

Niežtinčių infekcijos pažeistų vietų negalima kasyti, kadangi dėl to liga dar labiau išplinta. Būtina saugotis, kad vaisto nepatektų į akis.

Negalima dėvėti drabužių ir nešioti avalynės, kurie nelaidūs drėgmei ir šilumai.

Nusiprausus infekcijos pažeistas vietas reikia kruopščiai nusausinti.

Drabužius, kurie liečiasi su pažeista vieta, bei rankšluosčius reikia kasdien keisti ir skalbti ne žemesnėje kaip 90 °C temperatūroje (rekomenduojama naudoti vienkartinius rankšluosčius).

**Kiti vaistai ir KLOTRIMAZOLAS Polpharma**

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Klotrimazolas gali slopinti kitų vietiškai vartojamų priešgrybelinių vaistų poveikį.

**Nėštumas ir žindymo laikotarpis**

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Jei esate nėščia, ketinate pastoti ar žindote kūdikį, prieš pradėdama vartoti KLOTRIMAZOLAS Polpharma apie tai pasakykite gydytojui arba akušerei. Jei apie tai pasakėte gydytojui, atidžiai laikykitės jo rekomendacijų.

Žindymo laikotarpiu klotrimazolo negalima tepti ant krūtų.

**Vairavimas ir mechanizmų valdymas**

KLOTRIMAZOLAS Polpharmagebėjimo vairuoti ir valdyti mechanizmus neveikia.

**3. Kaip vartoti KLOTRIMAZOLAS Polpharma**

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką.

Vartojimo metodas

Vartoti ant odos.

Rekomenduojama 1-3 kartus per parą ant infekcijos sukelto pažeidimo užlašinti po keletą lašų odos tirpalo ir švelniai įtrinti. Sumažėjus ūminiams infekcijos simptomams, gydyti reikėtų dar mažiausiai 2 savaites, t.y. kol išnyks visi ligos požymiai.

Kad kojų tarpupirščių grybelinė infekcija neatsinaujintų, išnykus visiems ligos simptomams vaisto reikia vartoti dar dvi savaites. Nuplautas pėdas, ypač tarpupirščius, reikia kruopščiai nusausinti. Kojų tarpupirščių grybelinei infekcijai gydyti vaisto rekomenduojama vartoti po kiekvieno kojų plovimo.

**Ką daryti pavartojus per didelę KLOTRIMAZOLAS Polpharma dozę?**

Vietiškai vartojamo vaisto perdozavimo galimybė labai maža.

**Pamiršus pavartoti KLOTRIMAZOLAS Polpharma**

Pamiršus pavartoti vaisto, jo vartokite iškart prisiminę. Toliau gydymą reikia tęsti įprastai.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

**4. Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nedažnas šalutinis poveikis (pasireiškia mažiau nei 1 iš 100 žmonių)

Niežulys, išbėrimas, deginimo ar dirginimo pojūtis.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti KLOTRIMAZOLAS Polpharma**

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 ºC temperatūroje.

Buteliuką laikyti išorinėje dėžutėje, kad vaistas būtų apsaugotas nuo šviesos.

Buteliuką laikyti sandarų.

Ant buteliuko etiketės ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

**6. Pakuotės turinys ir kita informacija**

**KLOTRIMAZOLAS Polpharma sudėtis**

* Veiklioji medžiaga yra klotrimazolas. 1 ml odos tirpalo yra 10 mg klotrimazolo.
* Pagalbinės medžiagos yra izopropilo miristatas ir bevandenis etanolis.

**KLOTRIMAZOLAS Polpharma išvaizda ir kiekis pakuotėje**

Gintaro spalvos buteliukas su polietileno dangteliu, garantiniu žiedu ir vertikaliu lašintuvu. Buteliuke yra 15 ml odos tirpalo. Kartono dėžutėje yra buteliukas ir pakuotės lapelis.

**Registruotojas ir gamintojas**

**Registruotojas**

Zakłady Farmaceutyczne POLPHARMA S.A.

ul. Pelplińska 19, 83-200 Starogard Gdański

Lenkija

**Gamintojas**

Medana Pharma SA

Wł. Łokietka 10

98-200 Sieradz, Lenkija

Jeigu apie šį vaistą norite sužinoti daugiau, kreipkitės į vietinį registruotojo atstovą:

POLPHARMA S.A. atstovybė Lietuvoje

E.Ožeškienės g. 18A

LT-44254 Kaunas

Tel. +370 37 325131

**Šis pakuotės lapelis paskutinį kartą peržiūrėtas 2021-04-01**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyjehttp://www.vvkt.lt/.